Tobisfiskeriet skal holdes oven vande | TV2 Nord
Hver en sten skal vendes for at hjælpe tobisfiskerne, der i år er økonomisk hårdt ramt på grund af en meget lav fangstkvote, slår fødevareministeren fast.
07. jun 2012, kl. 18:07 Bemærk: Artiklen er mere end 30 dage gammel
- Jeg vil nu i fællesskab med fiskere, forarbejdningsindustri og forskere lave en arbejdsgruppe, der skal undersøge, om der kan laves en mere stabil model for reguleringen af fiskeriet. En løsning der bedre sikrer fiskere og især industrien og deres ansatte en mere konstant forsyning og dermed et bedre levegrundlag. Derefter vil jeg drøfte sagen med mine kolleger i Folketinget, siger fødevareminister Mette Gjerskov.